title: 2011/708/: Afgørelse vedtaget af Rådet og repræsentanterne for regeringerne for Den Europæiske Unions medlemsstater, forsamlet i Rådet, af 16. juni 2011 om undertegnelse på Unionens vegne og om midlertidig anvendelse af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part og om undertegnelse på Unionens vegne og midlertidig anvendelse af en tillægsaftale mellem Den Europæiske Union og dens medlemsstater som den første part, Island som den anden part og Kongeriget Norge som den tredje part om anvendelsen af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part#Lufttransportaftale#Tillægsaftale mellem Den Europæiske Union og dens medlemsstater som den første part, Island som den anden part og Kongeriget Norge som den tredje part om anvendelse af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part

text:
               29.10.2011

               DA

               Den Europæiske Unions Tidende

               L 283/1

         AFGØRELSE VEDTAGET AF RÅDET OG REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER, FORSAMLET I RÅDET,
   af 16. juni 2011
   om undertegnelse på Unionens vegne og om midlertidig anvendelse af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part og om undertegnelse på Unionens vegne og midlertidig anvendelse af en tillægsaftale mellem Den Europæiske Union og dens medlemsstater som den første part, Island som den anden part og Kongeriget Norge som den tredje part om anvendelsen af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part
   (2011/708/EU)
   RÅDET OG REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER, FORSAMLET I RÅDET, HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 5, og artikel 218, stk. 8, første afsnit,
   under henvisning til forslag fra Europa-Kommissionen, og
   ud fra følgende betragtninger:

               (1)

               I lufttransportaftalen mellem Det Europæiske Fællesskab og dets medlemsstater på den ene side og Amerikas Forenede Stater på den anden side (1) (»lufttransportaftalen«), undertegnet af Amerikas Forenede Stater og Det Europæiske Fællesskabs medlemsstater og Det Europæiske Fællesskab den 25. og 30. april 2007, som ændret ved ændringsprotokollen til lufttransportaftalen mellem Amerikas Forenede Stater og Det Europæiske Fællesskab og dets medlemsstater, der er undertegnet den 25. og 30. april 2007 (2) (»protokollen«), der blev undertegnet af Amerikas Forenede Stater og Den Europæiske Unions medlemsstater og Den Europæiske Union den 24. juni 2010, er der udtrykkeligt taget højde for, at tredjelande kan tiltræde lufttransportaftalen.

               (2)

               I medfør af artikel 18, stk. 5, i lufttransportaftalen, som ændret ved protokollen opstillede det i henhold dertil nedsatte fælles udvalg et forslag angående Islands og Kongeriget Norges tiltrædelse af lufttransportaftalen som ændret ved protokollen.

               (3)

               Den 16. november 2010 foreslog Det Fælles Udvalg en lufttransportaftale mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part (»tiltrædelsesaftalen«).

               (4)

               Kommissionen har forhandlet om en tillægsaftale mellem Den Europæiske Union og dens medlemsstater som den første part, Island som den anden part og Kongeriget Norge som den tredje part om anvendelsen af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part (»tillægsaftalen«).

               (5)

               Tiltrædelsesaftalen og tillægsaftalen bør undertegnes og anvendes midlertidigt indtil afslutningen af procedurerne for dens indgåelse —

         VEDTAGET DENNE AFGØRELSE:
   Artikel 1
   Der gives herved på Unionens vegne bemyndigelse til undertegnelsen af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part og af tillægsaftalen mellem Den Europæiske Union og dens medlemsstater som den første part, Island som den anden part og Kongeriget Norge som den tredje part om anvendelsen af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part med forbehold af indgåelse af nævnte aftaler.
   Teksterne til tiltrædelsesaftalen og tillægsaftalen er knyttet til denne afgørelse.
   Artikel 2
   Rådets formand bemyndiges hermed til at udpege den eller de personer, der er beføjet til at undertegne tiltrædelsesaftalen og tillægsaftalen på Unionens vegne.
   Artikel 3
   Tiltrædelsesaftalen og tillægsaftalen anvendes midlertidigt fra datoen for undertegnelse (3) af Unionen og, i det omfang det er tilladt i henhold til gældende national ret, dens medlemsstater og af de relevante parter, indtil afslutningen af procedurerne for deres indgåelse.
   Artikel 4
   Denne afgørelse træder i kraft på dagen for vedtagelsen.

      Udfærdiget i Luxembourg, den 16. juni 2011.

         VÖLNER P.

            Formand

      (1)  EUT L 134 af 25.5.2007, s. 4.

      (2)  EUT L 223 af 25.8.2010, s. 3.

      (3)  Datoen for undertegnelsen af tiltrædelsesaftalen og tillægsaftalen offentliggøres i Den Europæiske Unions Tidende på foranledning af Generalsekretariatet for Rådet.

      OVERSÆTTELSE
      LUFTTRANSPORTAFTALE
      AMERIKAS FORENEDE STATER (i det følgende benævnt »USA«),
      som den første part,
      KONGERIGET BELGIEN,
      REPUBLIKKEN BULGARIEN,
      DEN TJEKKISKE REPUBLIK,
      KONGERIGET DANMARK,
      FORBUNDSREPUBLIKKEN TYSKLAND,
      REPUBLIKKEN ESTLAND,
      IRLAND,
      DEN HELLENSKE REPUBLIK,
      KONGERIGET SPANIEN,
      DEN FRANSKE REPUBLIK,
      DEN ITALIENSKE REPUBLIK,
      REPUBLIKKEN CYPERN,
      REPUBLIKKEN LETLAND,
      REPUBLIKKEN LITAUEN,
      STORHERTUGDØMMET LUXEMBOURG,
      REPUBLIKKEN UNGARN,
      MALTA,
      KONGERIGET NEDERLANDENE,
      REPUBLIKKEN ØSTRIG,
      REPUBLIKKEN POLEN,
      DEN PORTUGISISKE REPUBLIK,
      RUMÆNIEN,
      REPUBLIKKEN SLOVENIEN,
      DEN SLOVAKISKE REPUBLIK,
      REPUBLIKKEN FINLAND,
      KONGERIGET SVERIGE,
      DET FORENEDE KONGERIGE STORBRITANNIEN OG NORDIRLAND,
      der er parter i traktaten om Den Europæiske Union og traktaten om Den Europæiske Unions funktionsmåde og medlemsstater i Den Europæiske Union (i det følgende benævnt »medlemsstaterne«),
      og
      DEN EUROPÆISKE UNION,
      som den anden part,
      ISLAND,
      som den tredje part, og
      KONGERIGET NORGE (i det følgende benævnt »Norge«),
      som den fjerde part,
      SOM ØNSKER at fremme et internationalt luftfartssystem baseret på markedskonkurrence mellem luftfartsselskaber med mindst mulig indgriben fra det offentliges side og regulering,
      SOM ØNSKER at lette udbygningen af mulighederne inden for international lufttransport, herunder ved at udvikle lufttransportnet, som imødekommer passagerers og befragteres ønske om gode lufttransportydelser,
      SOM ØNSKER at gøre det muligt for luftfartsselskaber at tilbyde rejsende og befragtere konkurrencedygtige priser og ydelser på åbne markeder,
      SOM ØNSKER, at alle lufttransportindustriens sektorer, herunder også luftfartsselskabernes ansatte, nyder godt af en liberaliseret aftale,
      SOM ØNSKER at sikre den højeste grad af flyvesikkerhed og sikkerhedsbeskyttelse i international lufttransport og bekræfter deres alvorlige bekymring over handlinger og trusler imod luftfartøjers sikkerhed, som bringer personer og ejendom i fare, påvirker driften af lufttransport i ugunstig retning samt undergraver offentlighedens tillid til den civile luftfarts sikkerhed,
      SOM NOTERER SIG konventionen om international civil luftfart, som blev åbnet for undertegnelse i Chicago den 7. december 1944,
      SOM ANERKENDER, at statsstøtte kan have en negativ virkning på konkurrencesituationen i luftfartssektoren og kan bringe denne aftales grundlæggende mål i fare,
      SOM BEKRÆFTER, hvor vigtigt det er at beskytte miljøet i forbindelse med udvikling og gennemførelse af international luftfartspolitik,
      SOM NOTERER SIG vigtigheden af forbrugerbeskyttelse, herunder den beskyttelse, som er fastsat i konventionen om indførelse af visse ensartede regler om international luftbefordring, udfærdiget i Montreal den 28. maj 1999,
      SOM AGTER at bygge videre på eksisterende aftaler for at åbne adgangen til markederne og skabe størst mulige fordele for forbrugere, luftfartsselskaber, arbejdskraft og befolkninger på begge sider af Atlanterhavet,
      SOM ANERKENDER vigtigheden af at fremme deres luftfartsselskabers adgang til de globale kapitalmarkeder for at styrke konkurrenceevnen og fremme denne aftales mål,
      SOM AGTER at blive et verdensforbillede for så vidt angår fremme af liberaliseringen inden for denne vigtige økonomiske sektor,
      SOM ANERKENDER, at Den Europæiske Union er trådt i stedet for og har efterfulgt Det Europæiske Fællesskab som følge af ikrafttrædelsen den 1. december 2009 af Lissabontraktaten om ændring af traktaten om Den Europæiske Union og traktaten om oprettelse af Det Europæiske Fællesskab, og at alle rettigheder og forpligtelser for samt alle henvisninger til Det Europæiske Fællesskab i den lufttransportaftale, der blev undertegnet af Amerikas Forenede Stater og Det Europæiske Fællesskab og dets medlemsstater henholdsvis den 25. og 30. april 2007, gælder for Den Europæiske Union,
      ER BLEVET ENIGE OM FØLGENDE:
      Artikel 1
      Definition
      »Part«: enten USA eller Den Europæiske Union og dens medlemsstater, Island eller Norge.
      Artikel 2
      Anvendelse af lufttransportaftalen som ændret ved protokollen og bilaget til denne aftale
      Bestemmelserne i lufttransportaftalen, som Amerikas Forenede Stater og Det Europæiske Fællesskab og dets medlemsstater undertegnede den 25. og 30. april 2007 (i det følgende benævnt »lufttransportaftalen«) som ændret ved ændringsprotokollen til lufttransportaftalen, der blev undertegnet af Amerikas Forenede Stater og Den Europæiske Union og dens medlemsstater den 24. juni 2010 (i det følgende benævnt »protokollen«), der herved integreres ved henvisning, skal gælde for alle parter i denne aftale, medmindre andet fremgår af bilaget til denne aftale. Lufttransportaftalens bestemmelser som ændret ved protokollen gælder for Island og Norge, som om de var medlemmer af Den Europæiske Union, så alle medlemsstaternes rettigheder og forpligtelser i henhold til denne aftale også gælder for Island og Norge. Bestemmelserne i bilaget til denne aftale udgør en integrerende del af denne aftale.
      Artikel 3
      Opsigelse eller afslutning af den midlertidige anvendelse
      1.   USA eller Den Europæiske Union og dens medlemsstater kan på et hvilket som helst tidspunkt skriftligt via de diplomatiske kanaler meddele de andre tre parter sin beslutning om at opsige denne aftale eller afslutte denne aftales midlertidige anvendelse i henhold til artikel 5.
      En genpart af meddelelsen sendes samtidig til Organisationen for International Civil Luftfart (ICAO). Denne aftale ophører, eller den midlertidige anvendelse af denne aftale afsluttes, ved midnat (GMT) ved udgangen af Den Internationale Luftfartssammenslutnings (IATA) trafiksæson, som er i kraft et år fra datoen for den skriftlige meddelelse, medmindre meddelelsen trækkes tilbage efter aftale mellem alle parterne inden udgangen af denne periode.
      2.   Island eller Norge kan på et hvilket som helst tidspunkt skriftligt via de diplomatiske kanaler meddele de øvrige parter sin beslutning om at trække sig ud af denne aftale eller afslutte dens midlertidige anvendelse i henhold til artikel 5. En genpart af meddelelsen sendes samtidig til ICAO. Trækker et af de nævnte lande sig ud af denne aftale eller afslutter dens midlertidige anvendelse, får dette virkning ved midnat (GMT) ved udgangen af den IATA trafiksæson, som er i kraft et år fra datoen for den skriftlige meddelelse, medmindre meddelelsen trækkes tilbage efter aftale mellem den part, som indgav den skriftlige meddelelse, Amerikas Forenede Stater og Den Europæiske Union og dens medlemsstater inden udgangen af denne periode.
      3.   USA eller Den Europæiske Union og dens medlemsstater kan på et hvilket som helst tidspunkt skriftligt via de diplomatiske kanaler meddele Island og Norge sin beslutning om at bringe denne aftale til ophør eller afslutte denne aftales midlertidige anvendelse for Islands eller Norges vedkommende. Genparter af meddelelsen sendes samtidig til de to øvrige parter i denne aftale og til ICAO. Ophør eller afslutning af den midlertidige anvendelse for Islands eller Norges vedkommende, får virkning ved midnat (GMT) ved udgangen af den IATA trafiksæson, som er i kraft et år fra datoen på den skriftlige meddelelse, medmindre meddelelsen trækkes tilbage efter aftale mellem Amerikas Forenede Stater, Den Europæiske Union og dens medlemsstater og den part, som modtog meddelelsen, inden udgangen af denne periode.
      4.   De i denne artikel omhandlede diplomatiske noter til eller fra Den Europæiske Union og dens medlemsstater fremsendes alt efter tilfældet til eller fra Den Europæiske Union.
      5.   Uanset de øvrige bestemmelser i denne artikel gælder det, at hvis lufttransportaftalen som ændret ved protokollen bringes til ophør, ophører denne aftale på samme tidspunkt.
      Artikel 4
      Registrering hos ICAO
      Denne aftale og alle ændringer heraf skal registreres hos ICAO på foranledning af Generalsekretariatet for Rådet for Den Europæiske Union.
      Artikel 5
      Midlertidig anvendelse
      Indtil denne aftale træder i kraft, aftaler parterne at anvende den midlertidigt i det tilladte omfang, jf. deres gældende love, fra datoen for undertegnelsen. Bringes lufttransportaftalen som ændret ved protokollen til ophør i medfør af dennes artikel 23, eller afsluttes dens midlertidige anvendelse i medfør af aftalens artikel 25, eller afsluttes den midlertidige anvendelse af protokollen i overensstemmelse med protokollens artikel 9, afsluttes den midlertidige anvendelse af nærværende aftale på samme tidspunkt.
      Artikel 6
      Ikrafttræden
      Denne aftale træder i kraft på det seneste af følgende tidspunkter:

                  1)

                  lufttransportaftalens ikrafttrædelsestidspunkt,

                  2)

                  protokollens ikrafttrædelsestidspunkt, og

                  3)

                  én måned efter datoen på den sidste note i en udveksling af diplomatiske noter blandt parterne, hvor de bekræfter, at alle nødvendige ikrafttrædelsesprocedurer for denne aftale er afsluttet.

            Med henblik på denne udveksling af diplomatiske noter skal diplomatiske noter til eller fra Den Europæiske Union og EU-medlemsstaterne fremsendes alt efter tilfældet til eller fra Den Europæiske Union. Den eller de diplomatiske noter fra Den Europæiske Union og dens medlemsstater skal omfatte meddelelser fra hver medlemsstat, som bekræfter, at den pågældende medlemsstats procedurer for aftalens ikrafttræden er afsluttet.

         TIL BEKRÆFTELSE HERAF har undertegnede befuldmægtigede underskrevet denne aftale.
         Udfærdiget i henholdsvis Luxembourg og Oslo, i fire eksemplarer, den sekstende og den enogtyvende juni 2011.

            For the United States of America

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l’Union européenne
            Per l’Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

            For Kongeriket Norge

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Région wallonne, la Région flamande et la Région de Bruxelles-Capitale.
            Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

            За Репyблика Бългaрия

            Za Českou republiku

            For Kongeriget Danmark

            Für die Bundesrepublik Deutschland

            Eesti Vabariigi nimel

            Thar cheann Na hÉireann
            For Ireland

            Για την Ελληνική Δημοκρατία

            Por el Reino de España

            Pour la République française

            Per la Repubblica italiana

            Για την Κυπριακή Δημοκρατία

            Latvijas Republikas vārdā –

            Lietuvos Respublikos vardu

            Pour le Grand-Duché de Luxembourg

            A Magyar Köztársaság részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskú republiku

            Suomen tasavallan puolesta
            För Republiken Finland

            För Konungariket Sverige

            For the United Kingdom of Great Britain and Northern Ireland

         FÆLLESERKLÆRING
         Repræsentanter for Amerikas Forenede Stater, Den Europæiske Union og dens medlemsstater, Island og Kongeriget Norge bekræftede, at teksten til lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part (i det følgende benævnt »aftalen«) skal bekræftes på andre sprog enten ved brevveksling før aftalens undertegnelse eller ved afgørelse truffet af Det Fælles Udvalg efter aftalens undertegnelse.
         Fælleserklæringen er en integrerende del af aftalen.

         BILAG

            Særlige bestemmelser med hensyn til Island og Norge

         Bestemmelserne i lufttransportaftalen som ændret ved protokollen og med følgende ændringer gælder for alle parter i denne aftale. Lufttransportaftalens bestemmelser som ændret ved protokollen gælder for Island og Norge, som om de var medlemmer af Den Europæiske Union, så alle medlemsstaternes rettigheder og forpligtelser i henhold til denne aftale også gælder for Island og Norge med forbehold af følgende:

                     1)

                     Artikel 1, stk. 9, i lufttransportaftalen som ændret ved protokollen affattes som følger:
                     » »territorium«: For USA dækker begrebet landområderne (kontinentet og øer), indre farvande og territorialfarvande underlagt USA's højhedsområde eller jurisdiktion, og for Den Europæiske Union og dens medlemsstater de landområder (kontinentet og øer), indre farvande og territorialfarvande, som aftalen om Det Europæiske Økonomiske Samarbejdsområde finder anvendelse på og på de vilkår, der er fastlagt i denne aftale og ethvert efterfølgende instrumenter, med undtagelse af landområder og indre farvande, der henhører under Fyrstendømmet Liechtensteins højhedsområde eller jurisdiktion; anvendelsen af denne aftale på Gibraltar lufthavn foregriber ikke henholdsvis Kongeriget Spaniens og Det Forenede Kongeriges retlige holdning til deres uoverensstemmelse med hensyn til suveræniteten over det område, lufthavnen er beliggende på, og heller ikke den fortsatte ikke-anvendelse på lufthavnen i Gibraltar af Den Europæiske Unions luftfartsforanstaltninger, der var gældende pr. 18. september 2006 mellem medlemsstaterne, i overensstemmelse med den ministererklæring vedrørende Gibraltar lufthavn, der blev vedtaget den 18. september 2006 i Cordoba, og«.

                     2)

                     Artikel 23 til 26 i lufttransportaftalen som ændret ved protokollen finder ikke anvendelse på Island og Norge.

                     3)

                     Artikel 9 og 10 i protokollen finder ikke anvendelse på Island og Norge.

                     4)

                     Følgende føjes til del 1 i bilag 1 til lufttransportaftalen som ændret ved protokollen:

                                 »w)

                                 Island: Lufttrafikaftale, underskrevet i Washington den 14. juni 1995, ændret ved udveksling af noter den 1. marts 2002, ændret ved udveksling af noter den 14. august 2006 og den 9. marts 2007.

                                 x)

                                 Kongeriget Norge: Lufttrafikaftale, effektueret ved udveksling af noter i Washington den 6. oktober 1945; ændret ved udveksling af noter den 6. august 1954, ændret ved udveksling af noter den 16. juni 1995.«.

                     5)

                     Teksten i del 2 i bilag 1 til lufttransportaftalen som ændret ved protokollen affattes som følger:
                     »Uanset dette bilags del 1 gælder for områder, som ikke er omfattet af definitionen af »territorium« i aftalens artikel 1, at aftalerne i litra e) (Danmark-USA), litra g) (Frankrig-USA), litra v) (UK-USA) og litra x) (Norge-USA) i del 1 fortsat finder anvendelse i overensstemmelse med de betingelser, der er fastsat i disse aftaler.«.

                     6)

                     Teksten i del 3 i bilag 1 til lufttransportaftalen som ændret ved protokollen affattes som følger:
                     »Uanset denne aftales artikel 3 har amerikanske luftfartsselskaber ikke ret til at levere rene fragttjenester, som ikke er en del af en rute, der betjener USA, til eller fra destinationer i medlemsstaterne, undtagen til og fra destinationer i Den Tjekkiske Republik, Den Franske Republik, Forbundsrepublikken Tyskland, Storhertugdømmet Luxembourg, Malta, Republikken Polen, Den Portugisiske Republik, Den Slovakiske Republik, Island og Kongeriget Norge.«.

                     7)

                     Følgende punktum føjes til slutningen af artikel 3 i bilag 2 til lufttransportaftalen som ændret ved protokollen:
                     »For Island og Norge omfatter det bl.a., men er ikke begrænset til, artikel 53, 54 og 55 i aftalen om Det Europæiske Økonomiske Samarbejdsområde og Den Europæiske Unions gennemførelsesbestemmelser til artikel 101, 102 og 105 i traktaten om Den Europæiske Unions funktionsmåde, som indgår i aftalen om Det Europæiske Økonomiske Samarbejdsområde samt eventuelle ændringer heraf.«.

                     8)

                     Artikel 21, stk. 4, i lufttransportaftalen som ændret ved protokollen finder anvendelse på Island og Norge, i det omfang Den Europæiske Unions love og forskrifter indgår i aftalen om Det Europæiske Økonomiske Samarbejdsområde i overensstemmelse med eventuelle deri fastsatte tilpasninger. De rettigheder, der er fastsat i artikel 21, stk. 4, litra a) og b), i lufttransportaftalen som ændret ved protokollen, omfatter kun Island og Norge, hvis henholdsvis Island og Norge i forbindelse med gennemførelse af støjbaserede driftsrestriktioner i henhold til den relevante EU-lovgivning og de relevante EU-forskrifter som indarbejdet i aftalen om Det Europæiske Økonomiske Samarbejdsområde er omfattet af et tilsyn, der er sammenligneligt med det tilsyn, som er omhandlet i artikel 21, stk. 4, i lufttransportaftalen som ændret ved protokollen.

      TILLÆGSAFTALE
      mellem Den Europæiske Union og dens medlemsstater som den første part, Island som den anden part og Kongeriget Norge som den tredje part om anvendelse af lufttransportaftalen mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part
      KONGERIGET BELGIEN,
      REPUBLIKKEN BULGARIEN,
      DEN TJEKKISKE REPUBLIK,
      KONGERIGET DANMARK,
      FORBUNDSREPUBLIKKEN TYSKLAND,
      REPUBLIKKEN ESTLAND,
      IRLAND,
      DEN HELLENSKE REPUBLIK,
      KONGERIGET SPANIEN,
      DEN FRANSKE REPUBLIK,
      DEN ITALIENSKE REPUBLIK,
      REPUBLIKKEN CYPERN,
      REPUBLIKKEN LETLAND,
      REPUBLIKKEN LITAUEN,
      STORHERTUGDØMMET LUXEMBOURG,
      REPUBLIKKEN UNGARN,
      MALTA,
      KONGERIGET NEDERLANDENE,
      REPUBLIKKEN ØSTRIG,
      REPUBLIKKEN POLEN,
      DEN PORTUGISISKE REPUBLIK,
      RUMÆNIEN,
      REPUBLIKKEN SLOVENIEN,
      DEN SLOVAKISKE REPUBLIK,
      REPUBLIKKEN FINLAND,
      KONGERIGET SVERIGE,
      DET FORENEDE KONGERIGE STORBRITANNIEN OG NORDIRLAND,
      der er parter i traktaten om Den Europæiske Union og traktaten om Den Europæiske Unions funktionsmåde og medlemsstater i Den Europæiske Union (i det følgende benævnt »medlemsstaterne«),
      og
      DEN EUROPÆISKE UNION,
      som den første part,
      ISLAND,
      som den anden part,
      og
      KONGERIGET NORGE (i det følgende benævnt »Norge«),
      som den tredje part,
      SOM NOTERER SIG, at Europa-Kommissionen på Den Europæiske Unions og medlemsstaternes vegne har forhandlet om en lufttransportaftale med Amerikas Forenede Stater i overensstemmelse med Rådets afgørelse om bemyndigelse af Kommissionen til at indlede forhandlinger,
      SOM NOTERER SIG, at lufttransportaftalen mellem Amerikas Forenede Stater og Det Europæiske Fællesskab og dets medlemsstater (i det følgende benævnt »lufttransportaftalen«) blev paraferet den 2. marts 2007, undertegnet i Bruxelles den 25. april 2007 og i Washington D.C. den 30. april 2007 og er blevet anvendt foreløbigt fra den 30. marts 2008,
      SOM NOTERER SIG, at lufttransportaftalen som ændret ved protokollen om ændring af lufttransportaftalen mellem Amerikas Forenede Stater og Den Europæiske Union og dens medlemsstater (i det følgende benævnt »protokollen«) blev paraferet den 25. marts 2010 og undertegnet i Luxembourg den 24. juni 2010,
      SOM NOTERER SIG, at Island og Norge er fuldgyldige medlemmer af det fælleseuropæiske luftfartsmarked i kraft af aftalen om Det Europæiske Økonomiske Samarbejdsområde og har på samme dato tiltrådt lufttransportaftalen som ændret ved protokollen med en aftale mellem Amerikas Forenede Stater som den første part, Den Europæiske Union og dens medlemsstater som den anden part, Island som den tredje part og Kongeriget Norge som den fjerde part af (i det følgende benævnt »aftalen«), der indeholder lufttransportaftalen som ændret ved protokollen,
      SOM ANERKENDER, at det er nødvendigt at fastsætte en procedure for i givet fald at træffe afgørelse om, hvordan der træffes foranstaltninger i medfør af artikel 21, stk. 5, i lufttransportaftalen som ændret ved protokollen,
      SOM ANERKENDER, at det endvidere er nødvendigt at fastlægge en procedure for Norges og Islands deltagelse i Det Fælles Udvalg, der er nedsat i henhold til artikel 18 i lufttransportaftalen som ændret ved protokollen og i voldgiftsproceduren i henhold til artikel 19 i lufttransportaftalen som ændret ved protokollen. Disse procedurer bør sikre det nødvendige samarbejde, udveksling af oplysninger og samråd forud for Det Fælles Udvalgs møder samt gennemførelse af visse bestemmelser i lufttransportaftalen som ændret ved protokollen, herunder bestemmelserne vedrørende flyvesikkerhed, sikkerhedsbeskyttelse, tildeling og tilbagekaldelse af trafikrettigheder og statsstøtte,
      ER BLEVET ENIGE OM FØLGENDE:
      Artikel 1
      Meddelelse
      Beslutter Den Europæiske Union og dens medlemsstater at bringe aftalen til ophør efter aftalens artikel 3, afslutte den midlertidige anvendelse af denne eller trække meddelelser herom tilbage, underretter Kommissionen Island og Norge om dette øjeblikkeligt, og før meddelelsen gives videre ad diplomatiske kanaler til Amerikas Forenede Stater. Island og/eller Norge underretter ligeledes øjeblikkeligt Kommissionen om en sådan beslutning i givet fald.
      Artikel 2
      Suspendering af trafikrettigheder
      En afgørelse om ikke at tillade den anden part at operere på yderligere afgange eller trænge ind på nye markeder i medfør af lufttransportaftale og meddele Amerikas Forenede Stater dette, eller indvillige i at ophæve sådanne afgørelser, efter artikel 21, stk. 5, i lufttransportaftalen som ændret ved protokollen træffes enstemmigt af Rådet på vegne af Den Europæiske Union og medlemsstaterne i overensstemmelse med de relevante bestemmelser i traktaten og af Island og Norge. Formanden for Rådet giver derefter på vegne af Den Europæiske Union og dens medlemsstater, Norge og Island meddelelse til Amerikas Forenede Stater om sådanne afgørelser i givet fald.
      Artikel 3
      Det Fælles Udvalg
      1.   I Det Fælles Udvalg, der er nedsat ved artikel 18 i lufttransportaftalen som ændret ved protokollen, repræsenteres Den Europæiske Union, medlemsstaterne, Island og Norge af repræsentanter fra henholdsvis Kommissionen, medlemsstaterne, Island og Norge.
      2.   Den Europæiske Unions, dens medlemsstaters, Islands og Norges holdning inden for Det Fælles Udvalg forelægges af Kommissionen undtagen for områder inden for EU, som hører under medlemsstaternes enekompetence; i dette tilfælde forelægges den af henholdsvis Rådets formandskab eller Kommissionen, Island og Norge.
      3.   Islands og Norges holdning i Det Fælles Udvalg i spørgsmål, som er omfattet af artikel 14 og 20 i lufttransportaftalen som ændret ved protokollen, eller som ikke kræver vedtagelse af en afgørelse med retsvirkning, vedtages af Kommissionen efter aftale med Island og Norge.
      4.   For så vidt angår andre afgørelser i Det Fælles Udvalg om anliggender, som ikke er omfattet af forordninger og direktiver under aftalen om Det Europæiske Økonomiske Samarbejdsområde, fastlægges Islands og Norges holdning af Island og Norge på forslag af Kommissionen.
      5.   For så vidt angår andre afgørelser i Det Fælles Udvalg om anliggender, som ikke er omfattet af forordninger og direktiver under aftalen om Det Europæiske Økonomiske Samarbejdsområde, fastlægges Islands og Norges holdning af Island og Norge efter aftale med Kommissionen.
      6.   Kommissionen træffer passende foranstaltninger for at sikre Islands og Norges fulde deltagelse i en eventuel koordinering, høring eller møder med henblik på at udforme afgørelser blandt sine medlemsstater og adgang til relevante oplysninger som forberedelse til de møder, som skal afholdes i Det Fælles Udvalg.
      Artikel 4
      Voldgift
      1.   Kommissionen repræsenterer Den Europæiske Union, dens medlemsstater, Island og Norge i voldgiftssager efter artikel 19 i lufttransportaftalen som ændret ved protokollen.
      2.   Kommissionen træffer i givet fald foranstaltninger for at sikre, at Island og Norge inddrages i forberedelsen og koordineringen af sådanne voldgiftssager.
      3.   Beslutter Rådet at suspendere fordele efter artikel 19, stk. 7, i lufttransportaftalen som ændret ved protokollen, underrettes Island og Norge om denne beslutning. Island og/eller Norge underretter ligeledes Kommissionen om en sådan beslutning i givet fald.
      4.   Enhver anden passende foranstaltning i spørgsmål, der inden for EU hører under Unionens kompetence, som skal træffes i medfør af artikel 19 i lufttransportaftalen som ændret ved protokollen, besluttes af Kommissionen med bistand fra et særligt udvalg bestående af repræsentanter fra medlemsstaterne, der er udpeget af Rådet, og fra Island og Norge.
      Artikel 5
      Udveksling af oplysninger
      1.   Island og Norge giver straks meddelelse til Kommissionen om enhver afgørelse om at afslå, tilbagekalde, suspendere eller indskrænke tilladelser til luftfartsselskaber i Amerikas Forenede Stater, som de har truffet i medfør af artikel 4 og 5 i lufttransportaftalen som ændret ved protokollen. Kommissionen giver ligeledes straks meddelelse til Island og Norge om sådanne afgørelser truffet af medlemsstater.
      2.   Island og Norge underretter straks Kommissionen om alle anmodninger og meddelelser, som de fremsender eller modtager i medfør af lufttransportaftalens artikel 8 som ændret ved protokollen. Kommissionen giver ligeledes straks meddelelse til Island og Norge om sådanne anmodninger og meddelelser, som fremsendes eller modtages af medlemsstater.
      3.   Island og Norge underretter straks Kommissionen om alle anmodninger og meddelelser, som de fremsender eller modtager i medfør af lufttransportaftalens artikel 9 som ændret ved protokollen. Kommissionen giver ligeledes straks meddelelse til Island og Norge om sådanne anmodninger og meddelelser, som fremsendes eller modtages af medlemsstater.
      Artikel 6
      Statsstøtte
      1.   Hvis Island eller Norge mener, at påtænkt eller faktisk støtte fra en statslig enhed på Amerikas Forenede Staters territorium vil have de negative virkninger på konkurrencesituationen, der er omhandlet i artikel 14, stk. 2, i lufttransportaftalen som ændret ved protokollen, skal de gøre Kommissionen opmærksom på situationen. Hvis en medlemsstat gør Kommissionen opmærksom på en tilsvarende situation, gør Kommissionen ligeledes Island og Norge opmærksom på denne.
      2.   Kommissionen, Island og Norge kan tage kontakt til den pågældende statslige enhed eller anmode om et møde i Det Fælles Udvalg, der er nedsat i medfør af artikel 18 i lufttransportaftalen som ændret ved protokollen.
      3.   Kommissionen, Island og Norge underretter straks hinanden, hvis de kontaktes af Amerikas Forenede Stater i medfør af artikel 14, stk. 3, i lufttransportaftalen som ændret ved protokollen.
      Artikel 7
      Opsigelse eller afslutning af den midlertidige anvendelse
      1.   En part kan når som helst ad diplomatiske kanaler give de andre parter skriftlig meddelelse om sin beslutning om at opsige denne tillægsaftale eller afslutte dennes midlertidige anvendelse. Denne tillægsaftale ophører eller anvendes ikke længere midlertidigt ved midnat (GMT) seks måneder efter datoen på den skriftlige meddelelse om opsigelse eller afslutning af den midlertidige anvendelse, medmindre meddelelsen trækkes tilbage efter aftale mellem parterne, inden denne periode udløber.
      2.   Uanset denne artikels øvrige bestemmelser gælder det, at hvis aftalen ophører, eller dennes midlertidige anvendelse afsluttes, ophører tillægsaftalen eller afsluttes dennes midlertidige anvendelse på samme tidspunkt.
      Artikel 8
      Midlertidig anvendelse
      Frem til aftalens ikrafttræden i henhold til artikel 9 aftaler parterne at anvende denne tillægsaftale midlertidigt, i det omfang det er tilladt efter gældende national lovgivning, fra datoen for undertegnelse af denne tillægsaftale eller datoen i aftalens artikel 5, alt efter hvilken af de to datoer, der er den seneste.
      Artikel 9
      Ikrafttræden
      Denne tillægsaftale træder i kraft på det seneste af følgende tidspunkter: enten a) én måned efter datoen for den sidste note i en udveksling af diplomatiske noter mellem parterne, hvor de bekræfter, at alle nødvendige ikrafttrædelsesprocedurer for denne tillægsaftale er afsluttet, eller b) på datoen, hvor aftalen træder i kraft.

         TIL BEKRÆFTELSE HERAF har undertegnede, som er behørigt bemyndiget hertil, undertegnet denne tillægsaftale.
         Udfærdiget i henholdsvis Luxembourg og Oslo, i tre eksemplarer den 16. og den 21. juni 2011 på bulgarsk, tjekkisk, dansk, nederlandsk, engelsk, estisk, finsk, fransk, tysk, græsk, ungarsk, islandsk, italiensk, lettisk, litauisk, maltesisk, norsk, polsk, portugisisk, rumænsk, slovakisk, slovensk, spansk og svensk, idet hver af disse tekster har samme gyldighed.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir Ísland

            For Kongeriket Norge

            Voor het Koninkrijk België
            Pour le Royaume de Belgique
            Für das Königreich Belgien

            Deze handtekening verbindt eveneens het Vlaamse Gewest, het Waalse Gewest en het Brussels Hoofdstedelijk Gewest.
            Cette signature engage également la Région wallonne, la Région flamande et la Région de Bruxelles-Capitale.
            Diese Unterschrift bindet zugleich die Wallonische Region, die Flämische Region und die Region Brüssel-Hauptstadt.

            За Репyблика Бългaрия

            Za Českou republiku

            For Kongeriget Danmark

            Für die Bundesrepublik Deutschland

            Eesti Vabariigi nimel

            Thar cheann Na hÉireann
            For Ireland

            Για την Ελληνική Δημοκρατία

            Por el Reino de España

            Pour la République française

            Per la Repubblica italiana

            Για την Κυπριακή Δημοκρατία

            Latvijas Republikas vārdā –

            Lietuvos Respublikos vardu

            Pour le Grand-Duché de Luxembourg

            A Magyar Köztársaság részéről

            Għal Malta

            Voor het Koninkrijk der Nederlanden

            Für die Republik Österreich

            W imieniu Rzeczypospolitej Polskiej

            Pela República Portuguesa

            Pentru România

            Za Republiko Slovenijo

            Za Slovenskú republiku

            Suomen tasavallan puolesta
            För Republiken Finland

            För Konungariket Sverige

            For the United Kingdom of Great Britain and Northern Ireland


title: 2012/592/EU: Europa-Parlamentets afgørelse af 10. maj 2012 om decharge for gennemførelsen af budgettet for Det Europæiske Institut til Forbedring af Leve- og Arbejdsvilkårene for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Institut til Forbedring af Leve- og Arbejdsvilkårene for regnskabsåret 2010

text:
               17.10.2012

               DA

               Den Europæiske Unions Tidende

               L 286/258

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for Det Europæiske Institut til Forbedring af Leve- og Arbejdsvilkårene for regnskabsåret 2010
   (2012/592/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Institut til Forbedring af Leve- og Arbejdsvilkårene for regnskabsåret 2010,

               —

               der henviser til Revisionsrettens beretning om årsregnskabet for Det Europæiske Institut til Forbedring af Leve- og Arbejdsvilkårene for regnskabsåret 2010, med instituttets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), navnlig artikel 185,

               —

               der henviser til Rådets Forordning (EØF) nr. 1365/75 af 26. maj 1975 om oprettelse af et europæisk institut til forbedring af leve- og arbejdsvilkårene (3), særlig artikel 16,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A7-0116/2012),

               1.

               meddeler direktøren for Det Europæiske Institut til Forbedring af Leve- og Arbejdsvilkårene decharge for gennemførelsen af instituttets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Institut til Forbedring af Leve- og Arbejdsvilkårene, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 150.

      (2)  EFT L 248 af 16.9.2002, s. 1.

      (3)  EFT L 139 af 30.5.1975, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Institut til Forbedring af Leve- og Arbejdsvilkårene for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for Det Europæiske Institut til Forbedring af Leve- og Arbejdsvilkårene for regnskabsåret 2010,

                  —

                  der henviser til Revisionsrettens beretning om årsregnskabet for Det Europæiske Institut til Forbedring af Leve- og Arbejdsvilkårene for regnskabsåret 2010, med instituttets svar (1),

                  —

                  der henviser til Rådets henstilling af 21. februar 2012 (06083/2012 — C7-0051/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), navnlig artikel 185,

                  —

                  der henviser til Rådets Forordning (EØF) nr. 1365/75 af 26. maj 1975 om oprettelse af et europæisk institut til forbedring af livs- og arbejdsvilkårene (3), særlig artikel 16,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A7-0116/2012),

                  A.

                  der henviser til, at Revisionsretten fastslog, at den har fået rimelig sikkerhed for, at årsregnskabet for regnskabsåret 2010 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 10. maj 2011 meddelte decharge til direktøren for Det Europæiske Institut til Forbedring af Leve- og Arbejdsvilkårene for gennemførelsen af instituttets budget for regnskabsåret 2009 (5) og i sin beslutning med bemærkningerne til afgørelsen bl.a.:

                              —

                              opfordrede instituttet til at forelægge dokumentation for dets personaleudvælgelsesbeslutninger (f.eks. dokumentation af kandidatkriterier i begyndelsen af ansættelsesprocessen) for at garantere gennemsigtighed i ansættelsesprocedurerne

                              —

                              opfordrede instituttet til at sørge for, at bevillinger kun stilles til rådighed, når den tilsvarende formålsbestemte indtægt er modtaget

                              —

                              noterede sig, at Revisionsretten så sig nødsaget til at komme med bemærkninger til instituttets budgetforslag og årsregnskab, som indeholdt alvorlige mangler, et tegn på svaghed i instituttets finansielle opbygning,

                  C.

                  der henviser til, at agenturets budget for finansåret 2010 var på 20 900 000 EUR, hvilket udgør en stigning på 3,4 % i forhold til regnskabsåret 2009; der henviser til, at Unionens oprindelige bidrag til agenturets budget for 2010 var på 19 067 159 EUR i forhold til 19 450 000 EUR i 2009 (6), hvilket er et fald på 0,97 %,

         Opfølgning på Revisionsrettens bemærkninger fra 2009

                  1.

                  anerkender på baggrund af instituttets årsberetning, at det påtog sig følgende forpligtelser og foranstaltninger som følge af Revisionsrettens bemærkninger fra 2009:

                              —

                              instituttet forpligtede sig til at være mere opmærksomt på, at bevillinger i fremtiden kun kan stilles til rådighed, når den tilsvarende formålsbestemte indtægt er modtaget

                              —

                              instituttet forpligtede sig til i væsentligt omfang at forbedre bestræbelserne på at afslutte regnskabet for 2010 gennem yderligere uddannelse og ressourcer, og der blev givet garanti for, at alle tidsfrister var overholdt med hensyn til regnskabet for 2010, og at der ikke var fundet alvorlige mangler i det foreløbige regnskab for 2010

                              —

                              det manglende register over undtagelser blev implementeret den 1. juli 2010

                              —

                              for så vidt angår personaleudvælgelsesprocedurerne blev der ikke fundet dokumentation for, at de kriterier, som ansøgerne skulle opfylde for at blive indkaldt til samtale eller komme på reservelisten, var fastsat (inden ansøgningerne blev gennemgået); instituttet har nu indføjet kriterierne i udvælgelseskomitéens rapporter

                              —

                              instituttet traf foranstaltninger til at forbedre sine evaluerings- og revisionsprocedurer for at undgå fejl i udbudsproceduren i fremtiden;

                  2.

                  opfordrer Revisionsretten til at bekræfte over for dechargemyndigheden, at disse foranstaltninger og forpligtelser er tilstrækkelige til at rette op på de mangler, som Retten fandt i forbindelse med instituttet i 2009;

         Budgetstyring og økonomisk forvaltning

                  3.

                  minder om, at Unionens oprindelige bidrag til agenturet for 2010 beløb sig til 19 067 159 EUR; bemærker dog, at 762 841 EUR hidrørende fra tilbagebetalte overskud blev lagt til dette beløb, hvormed Unionens samlede bidrag udgjorde 19 830 000 EUR i 2010;

                  4.

                  noterer sig på baggrund af posteringer i årsregnskabet, at instituttet fremlagde et ændret budget på i alt 20 848 000 EUR meget tæt på udgangen af 2010; beklager den manglende information fra agenturet om baggrunden for disse ændringer; opfordrer agenturet til at rette op på situationen og informere dechargemyndigheden om denne sag;

                  5.

                  bemærker på grundlag af årsberetningen, at instituttet havde en gennemførelsesprocent på 98 for forpligtelsesbevillinger; bemærker navnlig på baggrund af årsregnskabet, at instituttets udnyttelsesgrad under afsnit 1 (personaleudgifter), afsnit 2 (administration) og afsnit 3 (aktionsudgifter) var på henholdsvis 99,8 %, 95,1 % og 96 %;

                  6.

                  fastslår på baggrund af instituttets årsregnskab, at udnyttelsen af bevillinger fremført fra 2009 til 2010 var på 96,1 % sammenlignet med 94,2 % i 2009;

         Menneskelige ressourcer

                  7.

                  bemærker på baggrund af instituttets årsberetning, at procentdelen af stillinger, der er blevet besat, nemlig 91 %, er blevet forbedret i 2010 i forhold til i 2009 (78 %);

         Resultater

                  8.

                  understreger, at instituttets hovedaktivitet er at bidrage til at tilvejebringe bedre leve- og arbejdsvilkår ved at øge og udbrede viden om dette emne gennem netværk og undersøgelser; bemærker, at 68 % af instituttets medarbejdere beskæftiger sig med disse operative aktiviteter, mens resten af medarbejderne beskæftiger sig med administrative opgaver; mener derfor, at det er af yderste vigtighed, at dechargemyndigheden vurderer effektiviteten af styringsprocessen i instituttet med hensyn til undersøgelser;

                  9.

                  bemærker særlig, at instituttet i 2010 har gennemført følgende aktiviteter inden for rammerne af sit netværk af europæiske observatorier og undersøgelser:

                              —

                              inden for rammerne af Det Europæiske Observationsorgan for Arbejdsmarkedsrelationer (EIRO): 357 tilføjede informationsopdateringer, fem repræsentative undersøgelser, årlige ajourføringer af løn og arbejdstid samt faglige aktioner, årlig evaluering af arbejdsmarkedets parter og seks komparative analytiske rapporter

                              —

                              inden for rammerne af Det Europæiske Observationsorgan for Arbejdsvilkår (EWCO): 107 tilføjede informationsopdateringer og seks komparative analytiske rapporter om beskæftigelsesfremme for vandrende arbejdstagere og selvstændige

                              —

                              inden for rammerne af Den Europæiske Overvågning af Omstrukturering (ERM): 1 258 tilføjede emneblade om omstrukturering og fire komparative analytiske rapporter

                              —

                              inden for rammerne af den anden europæiske undersøgelse af livskvalitet: rapport om anden analyse af familie- og arbejdsliv

                              —

                              inden for rammerne af den tredje europæiske undersøgelse af livskvalitet: tilrettelæggelse af feltarbejde

                              —

                              inden for rammerne af den femte europæiske undersøgelse af arbejdsvilkårene: feltarbejde med 44 000 interviews i 34 lande og offentliggørelse af de første resultater (resumé)

                              —

                              inden for rammerne af instituttets undersøgelse af europæiske virksomheder: oversigtsrapport offentliggjort, anden analyse af virksomhedernes fleksibilitetsprofiler og om deltidsarbejde;

                  10.

                  opfordrer indtrængende instituttet til at registrere alle bestyrelsens beslutninger om undersøgelser, da manglen på ordentlige standarder til dokumentering af trufne beslutninger kan påvirke effektiviteten af formidlingen af disse beslutninger; anerkender navnlig, at instituttet ikke har levet op til forventningerne på dette område, og at bestyrelsesformanden ikke nødvendigvis underskriver og daterer de beslutninger, der træffes;

                  11.

                  bemærker endvidere, at instituttets rådgivende udvalg, som er ansvarlige for, at bestyrelsen kan give input til undersøgelsernes planlægnings- og vurderingsfaser, hverken har vedtægter eller en forretningsorden for afholdelsen af deres møder; mener, at disse mangler kan føre til en misforståelse af de rådgivende udvalgs roller og ansvar, hvilket kan få katastrofale konsekvenser for planlægningen af undersøgelserne; opfordrer derfor instituttet til at rette op på denne situation og underrette dechargemyndigheden om de foranstaltninger, der træffes i denne forbindelse;

                  12.

                  opfordrer endvidere instituttet til at indføre skriftlige procedurer, som beskriver dets kerneaktiviteter; understreger, at dette kunne hjælpe instituttet med at udnytte dets ressourcer effektivt og identificere mulige svagheder;

                  13.

                  bemærker ikke desto mindre instituttets bestræbelser på at styrke kontrolforanstaltningerne for at forbedre kvaliteten af instituttets undersøgelser; bemærker særligt, at instituttets medarbejdere besøger nogle af de lande, hvor undersøgelserne gennemføres, for at vurdere, hvordan kontrahenterne gennemfører interviews, og at medarbejderne afprøver det spørgeskema, der anvendes til at foretage undersøgelserne, ved at udføre kognitive interviews om et begrænset antal elementer i prøveundersøgelsen i visse lande;

         Intern revision

                  14.

                  noterer sig, at instituttets vicedirektør siden februar 2010 har varetaget posten som intern kontrolkoordinator; noterer sig endvidere, at den årlige arbejdsplan for intern kontrol overvåges på kvartalsmøder af et internt kontroludvalg med lederen af administrationsafdelingen, lederen af personaleafdelingen og lederen af driftsafdelingen;

                  15.

                  anerkender på baggrund af instituttets årsberetning, at de interne revisionsaktiviteter i 2010 var bygget op omkring den strategiske revisionsplan for 2009-2011, som er baseret på risikovurderingen fra 2008; bemærker også, at der blev foretaget en ny risikovurdering i februar 2011, hvilket resulterede i en ny strategisk revisionsplan for 2011-2013 med følgende emner:

                              —

                              revision af styringen af undersøgelser — anden fase (2011)

                              —

                              rapportering/opbygning af elementer af tillid (2012);

                  16.

                  noterer sig endvidere, at de forventede emner for 2012/2013 er:

                              —

                              forvaltning af de menneskelige ressourcer: rekruttering, uddannelse, vurderings- og forfremmelsessystem

                              —

                              kvalitetsstyring af produkter/kunderelationer/interessentrelationer

                              —

                              dokumentstyring

                              —

                              mødestyring;

                  17.

                  bemærker, at Den Interne Revisionstjeneste (IAS) planlagde at foretage en revision af instituttets styring af undersøgelser i 2010; er bekymret over, at IAS på grund af den begrænsede adgang til instituttets nøglemedarbejdere under revisionsopgaven og ufuldstændig dokumentation af styringen af undersøgelser ikke var i stand til at tilvejebringe tilstrækkelig revisionsdokumentation med hensyn til visse moduler af det risikobaserede undersøgelsesområde; noterer sig imidlertid, at der blev gennemført en yderligere fase af denne revision i starten af 2011, og at resultaterne vil blive fremlagt i den årlige interne revisionsberetning for 2011; opfordrer instituttet til at forelægge beretningen rettidigt for dechargemyndigheden;

                  18.

                  er bekymret over, at IAS' henstilling vedrørende godkendelsen af regnskabssystemerne er blevet forsinket; bemærker navnlig, at denne henstilling vurderes som »kritisk«; opfordrer derfor indtrængende instituttet til straks at træffe foranstaltninger i denne forbindelse og til at underrette dechargemyndigheden om de foranstaltninger, der træffes for at rette op på denne mangel;

                  19.

                  fastslår, at fem »meget vigtige« henstillinger fra IAS stadig var uafsluttede ved udgangen af 2010; bemærker, at disse vedrører behovet for at:

                              —

                              dokumentere proceduren for styringen af undersøgelser

                              —

                              sikre, at informationerne med hensyn til planlægningen af undersøgelser er nøjagtige og af ordentlig kvalitet, og overvåge de planlagte aktiviteter

                              —

                              ajourføre håndbogen for udbudsprocedurer og igen håndhæve forenelighed og god praksis

                              —

                              dokumentere finansielle kredsløb

                              —

                              etablere efterfølgende kontrol;

                        noterer sig på grundlag af instituttets årsberetning, at instituttet har rapporteret, at de tre »meget vigtige« henstillinger vedrørende den økonomiske forvaltning er blevet gennemført, mens det fremgår af den årlige interne revisionsberetning, at de er forsinket i forhold til instituttets oprindelige handlingsplan; opfordrer derfor instituttet til at underrette dechargemyndigheden om disse særlige henstillingers aktuelle status;

                  20.

                  opfordrer indtrængende instituttet til at tage fat på IAS' henstillinger på en hensigtsmæssig måde og til at underrette dechargemyndigheden om de foranstaltninger, der er truffet på dette område;

                  21.

                  bemærker ikke desto mindre i instituttets årsberetning, at proceduren for efterfølgende kontrol i kølvandet på IAS' henstilling vedrørende den økonomiske forvaltning i 2009 blev revurderet og opdateret med en risikovurdering med hensyn til begrundelsen for valget af stikprøvestørrelsen;

                  22.

                  henleder opmærksomheden på sine henstillinger fra tidligere dechargebetænkninger, som er anført i bilaget til denne beslutning;

                  23.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (7) om præstation, økonomisk forvaltning og kontrol med agenturer.

         (1)  EUT C 366 af 15.12.2011, s. 150.

         (2)  EFT L 248 af 16.9.2002, s. 1.

         (3)  EFT L 139 af 30.5.1975, s. 1.

         (4)  EFT L 357 af 31.12.2002, s. 72.

         (5)  EUT L 250 af 27.9.2011, s. 210.

         (6)  EUT L 64 af 12.3.2010, s. 505.

         (7)  Vedtagne tekster, P7_TA(2012)0164 (Se side 388 i denne EUT).

      BILAG

         EUROPA-PARLAMENTETS HENSTILLINGER I DE FOREGÅENDE ÅR

                  Det Europæiske Institut til Forbedring af Leve- og Arbejdsvilkårene

                  2006

                  2007

                  2008

                  2009

                  Resultater

                  Ikke relevant

                  Ikke relevant

                  Opfordrer instituttet til at udarbejde en diakron analyse af de operationer, der er udført i dette og foregående år, svarende til den efterfølgende analyse i de foregående år

                              —

                              Tilskynder instituttet til yderligere at udvikle dets resultatovervågningssystem (Eurofound Performance Monitoring System (EPMS)) for at sikre, at resultaterne af resultatovervågningen indgår i ledelsens beslutningstagning og planlægning, og at periodiske undersøgelser bliver udført for at modtage feedback fra målgrupperne

                              —

                              Støtter henstillingerne fra de eksterne evaluatorer om bedre at definere instituttets målgrupper på nationalt niveau og at etablere et netværk af organer baseret på de nationale myndigheder, der er repræsenteret i instituttets bestyrelse

                  Fremførte driftsbevillinger

                  Gennemførelsesgraden for forpligtelsesbevillinger for 2006 var på over 97 %. Procentsatsen for fremførelser var på 43 for driftsaktiviteter. Princippet om etårighed blev således ikke overholdt fuldt ud

                  Ikke relevant

                  Instituttet bør træffe foranstaltninger med henblik på at forebygge mangler i planlægning og programmering, således at princippet om etårighed overholdes

                              —

                              Opfordrer instituttet til at sørge for, at bevillinger kun stilles til rådighed, når den tilsvarende formålsbestemte indtægt er modtaget

                              —

                              Noterer sig, at Revisionsretten så sig nødsaget til at komme med bemærkninger til instituttets budgetforslag og årsregnskab, som indeholdt alvorlige mangler, et tegn på svaghed i instituttets finansielle opbygning

                  Budgetoverførsler uden dokumentationsmateriale

                  Ikke relevant

                  Ikke relevant

                  Budgetoverførslerne blev ikke ordentligt begrundet

                  Ikke relevant

                  Udbudsprocedurer

                  Ikke relevant

                  Uregelmæssigheder med hensyn til den økonomiske evalueringsprocedure og udvælgelseskriterierne, som ikke giver mulighed for, at en vurdering af ansøgernes endelige kapacitet gennemføres korrekt

                  Opfordrer instituttet til at søge at forbedre tilsynet med dets kontrakter og programmeringen af dets udbudsprocedurer

                  Opfordrer instituttet til at træffe foranstaltninger til at forbedre dets evaluerings- og revisionsprocedure for at undgå en gentagelse af sådanne fejl i dets udbudsprocedurer i fremtiden

                  Menneskelige ressourcer

                  Ansættelsesprocedurerne er ikke fuldstændig gennemsigtige og ikkediskriminerende

                  Ansættelsesprocedurerne er ikke fuldstændig gennemsigtige og ikkediskriminerende

                              —

                              Opfordrer instituttet til i fremtiden at tage bedre forholdsregler ved nøglemedarbejderes fratræden og til i årsberetningen at opføre antallet af medarbejdere på en gennemsigtig måde

                              —

                              Der er sket forbedringer i instituttets ansættelsesprocedurer

                  Opfordrer instituttet til at fremlægge dokumentation for dets personaleudvælgelsesbeslutninger for at garantere gennemsigtighed i ansættelsesprocedurerne; tilskynder instituttet til hurtigt at rette op på situationen og oplyse dechargemyndigheden om de fremskridt, der er gjort

                  Intern revision

                  Opfordrer til en forbedring af den økonomiske forvaltning f.eks. blev to kontrakter ikke opført på budgettet for det pågældende år

                              —

                              Opfordrer til en forbedring af den økonomiske forvaltning: Ved udgangen af året var der ikke blevet anmodet om tilbagebetaling af 376 611 EUR i refusionsberettiget moms for regnskabsåret 2007

                              —

                              Opfordrer instituttet til at tage skridt til at forbedre dets årsregnskab

                              —

                              Opfordrer instituttet til at tage skridt til at opfylde 28 ud af 54 henstillinger fra IAS → dvs. til at indføre de interne kontrolstandarder og til at følge op på gennemførelsen af andre interne kontrolstandarder samt at indføre et effektivt planlægnings- og overvågningssystem

                              —

                              To ud af otte henstillinger fra den interne revisionstjeneste er blevet gennemført

                              —

                              Opfordrer indtrængende instituttet til hurtigst muligt at gennemføre henstillingerne fra IAS' beretning om den økonomiske forvaltning og til at underrette dechargemyndigheden om de fremskridt, der er sket på dette område


title: 2012/574/EU: Europa-Parlamentets afgørelse af 10. maj 2012 om decharge for gennemførelsen af budgettet for Det Europæiske Kemikalieagentur for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Kemikalieagentur for regnskabsåret 2010

text:
               17.10.2012

               DA

               Den Europæiske Unions Tidende

               L 286/192

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for Det Europæiske Kemikalieagentur for regnskabsåret 2010
   (2012/574/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Kemikalieagentur for regnskabsåret 2010,

               —

               der henviser til Revisionsrettens beretning om årsregnskabet for Det Europæiske Kemikalieagentur for regnskabsåret 2010, med agenturets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EF) nr. 1907/2006 (3) om oprettelse af et europæisk kemikalieagentur, særlig artikel 97,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0126/2012),

               1.

               meddeler den administrerende direktør for Det Europæiske Kemikalieagentur decharge for gennemførelsen af agenturets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Kemikalieagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 33.

      (2)  EFT L 248 af 16.9.2002, s. 1.

      (3)  EUT L 396 af 30.12.2006, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Kemikalieagentur for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for Det Europæiske Kemikalieagentur for regnskabsåret 2010,

                  —

                  der henviser til Revisionsrettens beretning om årsregnskabet for Det Europæiske Kemikalieagentur for regnskabsåret 2010, med agenturets svar (1),

                  —

                  der henviser til Rådets henstilling af 21. februar 2012 (06083/2012 — C7-0051/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EF) nr. 1907/2006 (3) om oprettelse af et europæisk kemikalieagentur, særlig artikel 97,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0126/2012),

                  A.

                  der henviser til, at Revisionsretten har fastslået, at den har fået rimelig sikkerhed for, at Det Europæiske Kemikalieagenturs (»agenturets«) årsregnskab for regnskabsåret 2010 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 10. maj 2011 meddelte decharge til agenturets administrerende direktør for gennemførelsen af dets budget for regnskabsåret 2009 (5) og i beslutningen med bemærkningerne til afgørelsen bl.a.:

                              —

                              anmodede agenturet om at oplyse dechargemyndigheden om de foranstaltninger, der var truffet til forbedring af kontrolsystemet ved at forstærke dets finansielle kredsløb, arbejdsstrømme, handlingsplaner og risikovurderinger

                              —

                              tilskyndede agenturet til effektivt at sikre, at:

                                          —

                                          alle komponenter til finansieringsafgørelser forelå

                                          —

                                          alle nødvendige oplysninger på alle niveauer inden for organisationen blev defineret og håndteret korrekt

                                          —

                                          det årlige arbejdsprogram viste alle de ressourcer, der var tilgængelige via budgettet

                                          —

                                          dokumentationen over finansielle procedurer og tjeklister blev færdiggjort og opdateret

                              —

                              anmodede agenturet om yderligere at udvikle planlægningen og overvågningen af sine offentlige aftaler og sin budgetgennemførelse for at reducere andelen af fremførte bevillinger,

                  C.

                  der henviser til, at agenturets samlede budget for regnskabsåret 2010 var på 75 500 000 EUR sammenlignet med 70 400 000 EUR i 2009, hvilket udgør en stigning på 7,24 %,

                  D.

                  der henviser til, at agenturet modtog et midlertidigt bidrag på 36 000 000 EUR fra Den Europæiske Union og EFTA,

         Budgetmæssig og økonomisk forvaltning

                  1.

                  bemærker, at Revisionsretten meddelte, at agenturets budget for 2010 beløb sig til 75 000 000 EUR, hvorimod agenturet meddelte, at det havde et budget på 75 500 000 EUR for regnskabsåret 2010;

                  2.

                  erkender på baggrund af agenturets oplysninger, at agenturet finansieres over gebyrer betalt af industrien for registreringer af kemiske stoffer og af et potentielt tilskud fra Unionen;

                  3.

                  minder om, at Unionens oprindelige bidrag til agenturets budget for 2010 beløb sig til 25 305 000 EUR; bemærker dog, at 8 700 000 EUR, der hidrører fra tilbagebetalte overskud, blev føjet til dette beløb, således at Unionens samlede bidrag blev på 34 005 000 EUR for 2010 (6); bekræfter endvidere, eftersom gebyrindtægter normalt først krediteres agenturet hen imod årets slutning, at Unionens bidrag blev anset for nødvendigt for at muliggøre betaling af de løbende omkostninger indtil oktober 2010;

                  4.

                  bemærker, at agenturet henviser til et midlertidigt bidrag fra Unionen på 36 000 000 EUR for 2010, selv om dette beløb indbefatter EFTA’s bidrag;

                  5.

                  konstaterer i agenturets beretning om den budgetmæssige og økonomiske forvaltning, at det har forpligtet sig til fuldt ud at tilbagebetale Unionens midlertidige bidrag til Kommissionen ved modtagelsen af den tilsvarende debetnota; konstaterer på baggrund af agenturets oplysninger, at tilbagebetalingen af det midlertidige bidrag fandt sted i marts 2011, og at der blev betalt renter til Kommissionen;

                  6.

                  anerkender på baggrund af beretningen om den budgetmæssige og økonomiske forvaltning, at agenturets oprindelige budget for 2010 var på 86 481 700 EUR; bemærker imidlertid, at bestyrelsen i årets løb vedtog to ændringsbudgetter, hvorved budgetudgifterne blev reduceret med 11 000 000 EUR (12,75 %) i alt;

                  7.

                  bemærker ud fra beretningen om den budgetmæssige og økonomiske forvaltning, at budgettet for afsnit I i 2010 på 47 214 285 EUR blev reduceret med 8 % d.v.s med 3 787 650,18 EUR; noterer sig agenturets bemærkning om, at hovedårsagen til nedskæringen var en langsommere ansættelsesrate end oprindeligt planlagt; bemærker også, at den samlede gennemførelsesrate for afsnit I nåede op på 97,2 %;

                  8.

                  konstaterer også på grundlag af beretningen om den budgetmæssige og økonomiske forvaltning, at udgifterne under afsnit II udgjorde 92,4 % af ændringsbudgettet (10 739 727,92 EUR i forhold til 11 624 281,05 EUR), hvilket er en følge af, at adskillige it-rådgivningsprojekter blev annulleret og vil blive gennemført under den kommende outsourcingkontrakt i 2011;

                  9.

                  konstaterer på baggrund af agenturets årsberetning, at det lykkedes agenturet at behandle næsten 23 000 indgående gebyrbetalinger, hvilket resulterede i indkassering af 349 700 000 EUR i gebyrindtægter;

                  10.

                  konstaterer, at det af Revisionsrettens beretning fremgår, at agenturet i 2010 blev fuldstændig selvfinansierende, men at der er grundlag for en revision af dettes finansforordning, således at der medtages en mekanisme, der gør det muligt at tilbageholde overskud fra agenturets egne indtægter til at finansiere dets fremtidige aktiviteter;

                  11.

                  noterer sig agenturets svar, hvoraf det fremgår, at det vil medtage et forslag til en mekanisme til forvaltning af overskydende indtægter i forbindelse med den kommende revision af dets finansforordning; konstaterer ud fra agenturets årlige aktivitetsberetning, at der blev etableret en ordning med en ekstern, højtvurderet formueforvalter, og at en anden ordning er under forberedelse for at sikre forvaringen og risikospredningen af de akkumulerede kontantreserver, som bør være den primære finansieringskilde for agenturet, indtil den finansielle ramme 2014-2020 er på plads; konstaterer på baggrund af agenturets oplysninger, at kontantreserverne er placeret under Den Europæiske Investeringsbanks og den finske centralbanks kapitalforvaltning;

         Bevillingsfremførsler

                  12.

                  konstaterer ud fra agenturets beretning om den budgetmæssige og økonomiske forvaltning, at de fremførte forpligtelses- og betalingsbevillinger, 12 254 740,59 EUR, navnlig hænger sammen med it-udgifter til støtte for foranstaltninger (5 747 560,42 EUR) såvel som den generelle forvaltning af agenturet (1 555 943,82 EUR);

                  13.

                  noterer sig også på baggrund af beretningen om den budgetmæssige og økonomiske forvaltning, at det samlede beløb på 2 533 156,09 EUR bortfaldt fra de forpligtelses- og betalingsbevillinger, der blev fremført fra budgettet for 2009; bemærker især, at dette hovedsagelig vedrører afsnit II i agenturets budget;

                  14.

                  beklager, at Revisionsretten ikke nævner agenturets fremførte og bortfaldne bevillinger i sin beretning om agenturets årsregnskab for 2010;

                  15.

                  glæder sig over agenturets bestræbelser på at forbedre planlægningen og overvågningen af ressourcer og indføre retningslinjer til fremme af princippet om budgettets etårighed; konstaterer navnlig på baggrund af dets oplysninger, at det er lykkedes for det at reducere fremførselsraten fra 29,7 % i 2009 til 16,3 % i 2010;

                  16.

                  understreger også, eftersom agenturet opererer med ikke-opdelte midler i alle sine afsnit, at det er urealistisk at forvente, at alle de aktiviteter, der er opført på budgettet for et kalenderår, både kan blive forpligtet og betalt inden for samme regnskabsår, især hvad angår projektrelaterede aktionsudgifter (f.eks. udvikling af it-systemer);

         Udbudsprocedure

                  17.

                  konstaterer også på baggrund af agenturets årlige aktivitetsberetning, at der blev gennemført 350 udbudsprocedurer i 2010, herunder kontrakter under den flerårige ramme på områderne it, sikkerhed, kvalitet og virksomhedsrådgivning, for forskellige kommunikationsrelaterede spørgsmål og for sprogundervisning;

                  18.

                  anerkender især, at der blev gennemført en lang række kontrakter under de eksisterende rammekontrakter vedrørende it-rådgivningstjenester samt videnskabelige, tekniske, miljømæssige og socioøkonomiske spørgsmål i forbindelse med REACH;

         Personale- (HR-)forvaltning

                  19.

                  noterer sig på baggrund af agenturets årlige aktivitetsberetning, at agenturet i 2010 ansatte mere end 120 nye medarbejdere; konstaterer navnlig, at der i høj grad blev fokuseret på ansættelse af eksperter for at øge agenturets videnskabelige kapacitet; bemærker endvidere, at ansættelse af mellem- og topledere også blev prioriteret for at sikre, at den nye organisationsstruktur blev gennemført fra januar 2011;

                  20.

                  opfordrer agenturet til at forbedre planlægningen af sine HR-aktiviteter og -projekter i forbindelse med udarbejdelsen af sit årlige arbejdsprogram; bemærker, at det navnlig fremgår af agenturets årlige aktivitetsrapport, at man som følge af de mange registreringsfrister og disses indvirkning på HR-tjenesterne nedprioriterede uddannelsesaktiviteter, og at flere HR-projekter blev udsat eller forvaltet på et lavere niveau end oprindeligt planlagt;

         Interessekonflikt

                  21.

                  ser — i betragtning af, at agenturet deltager i beslutninger af stor betydning for forbrugerne, og under hensyntagen til agenturets udsatte position på grund af dets betydning for industrien — frem til at modtage og drøfte resultaterne af og anbefalingerne i Revisionsrettens særberetning om situationer med interessekonflikter, som udsendes inden udgangen af juni 2012;

                  22.

                  mener, at agenturet efter den indledende opbygningsfase med særlig vægt på procedurer skal sikre, at det tildeles budgetmidler og personale på en sådan måde, at det fuldt ud kan varetage sine opgaver, navnlig med hensyn til vurderinger, begrænsninger og godkendelser;

         Intern revision

                  23.

                  mener, at agenturet har forbedret sine administrative procedurer (herunder de finansielle kredsløb) og sin operationelle arbejdsgang ved at udvikle et integreret kvalitetsstyringssystem (ISO9001); glæder sig desuden over, at agenturet har integreret risikovurderinger i sin prioritering af revisioner og sit årlige arbejdsprogram og, i påkommende fald, som grundlag for beslutningstagning, betragter dette som en bedste praksis, der bør følges af de øvrige agenturer;

                  24.

                  erfarer fra agenturet, at Den Interne Revisionstjeneste har spillet en rådgivende rolle i forbindelse med »beredskabet for registrering«, som blev udstedt og sendt til agenturets administrerende direktør den 14. april 2010; understreger, at denne revision har til formål at vurdere agenturets beredskab til at håndtere fremtidige registreringsfrister;

                  25.

                  glæder sig i denne forbindelse over, at agenturet har oprettet en særskilt registrerings- og indsendelsesenhed samt en beredskabstaskforce; opfordrer ikke desto mindre agenturet til at forbedre konsekvensen i behandlingen af sager; bemærker, at dette er en forudsætning for registreringsaktiviteter, og at agenturet bør øge sin indsats på dette område ved at indføre en standardprocedure for opdateringer af registreringsregler samt informationsspor og dokumentation i et tilstrækkeligt omfang, for så vidt angår afgørelser til opdatering af regler;

                  26.

                  opfordrer også agenturet til at forberede de ansatte i dets registreringsenhed på en øget arbejdsbyrde i forhold til det nuværende niveau ved at uddanne dem (og i særdeleshed enhedens mellemledere) og ved at etablere backupordninger for centrale medarbejdere, understreger, at registreringsenhedens opgave bør fokusere på kerneaktiviteter, for hvilke der kræves specifik viden om registrering;

                  27.

                  opfordrer agenturet til at respektere en stram top down-/bottom up-metode for rapportering og klare retningslinjer for at definere de relevante indikatorer og værktøjer, som det skal anvende;

                  28.

                  erfarer fra agenturet, at den interne revisionsfunktion foretog to interne revisioner i 2010, en om »Staff back-up Process« og en anden om »Fee Invoicing Process« (hhv. backupordninger for medarbejdere og fakturering af gebyrer);

         Præstationsniveau

                  29.

                  bemærker, at to vigtige frister for REACH og forordningen om klassificering, emballering og etikettering udløb ved udgangen af 2010; glæder sig derfor over, at agenturet har formået at håndtere modtagelsen og behandlingen af 25 000 registreringsdossierer for 4 300 kemiske stoffer, der enten er almindeligt anvendt i Europa eller er de mest farlige, og af mere end 3 millioner meddelelser vedrørende over 100 000 stoffer, der er klassificeret, og som skal mærkes for at beskytte brugeren;

                  30.

                  glæder sig over agenturets initiativer med henblik på at styrke sit kundefokus og sine tilbagemeldingsprocedurer; er navnlig tilfreds med, at agenturet har været særlig opmærksomt på sine formidlingsaktiviteter, såsom fokusdage for interessehavere, publikationer og helpdesk-assistance;

                  31.

                  udtrykker sin tilfredshed med Det Europæiske Kemikalieagenturs vellykkede forvaltning af EU-lovgivningen på kemikalieområdet;

                  32.

                  betragter udviklingen i forbindelse med it-kontrakter på baggrund af de betydelige omkostninger hertil og de forsinkelser, der har kunnet konstateres i opbygningsfasen;

         Rollen som koordinator for agenturernes netværk

                  33.

                  lykønsker agenturet med dets effektive arbejde som koordinator for agenturernes netværk under dechargeproceduren for 2010;

                  34.

                  henleder opmærksomheden på sine henstillinger fra tidligere dechargebetænkninger, som fremgår af bilaget til denne beslutning;

                  35.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (7) om præstation, økonomisk forvaltning og kontrol med agenturer.

         (1)  EUT C 366 af 15.12.2011, s. 33.

         (2)  EFT L 248 af 16.9.2002, s. 1.

         (3)  EUT L 396 af 30.12.2006, s. 1.

         (4)  EFT L 357 af 31.12.2002, s. 72.

         (5)  EUT L 250 af 27.09.11, s. 150.

         (6)  EUT L 64 af 12.3.2010, s. 447.

         (7)  Vedtagne tekster, P7_TA(2012)0164 (Se side 388 i denne EUT).

      BILAG

         EUROPA-PARLAMENTETS HENSTILLINGER I DE SENESTE ÅR

                  Det Europæiske Kemikalieagentur

                  2008

                  2009

                  Præstation

                  Agenturet vil drage fordel af at udvikle tilbagemeldingsprocedurer og at udvikle et styrket kundefokus

                  Anmodning til Revisionsretten om, at den gennemfører resultatrevisioner af agenturet

                  Budgetmæssig og økonomisk forvaltning

                              —

                              Opfordring til agenturet til at tage skridt til at forbedre planlægningen og overvågningen af sine ressourcer og bevillinger (41 % af forpligtelsesbevillingerne til de operationelle aktiviteter blev fremført, og 37,5 % blev annulleret)

                              —

                              Opfordring til Kommissionen til at undersøge, hvordan princippet om behovsorienteret likviditetsstyring gennemføres fuldt ud (likviditetsreserverne i 2008 var på 18 747 210,75 EUR)

                  Opfordring til agenturet til yderligere at udvikle planlægningen og overvågningen af dets indkøb og budgetgennemførelse for at reducere andelen af fremførte bevillinger. — Bemærkning om at Revisionsretten registrerede en fremførsel på 20 000 000 EUR (29 % af bevillingerne) til budgetåret 2010, hvoraf ca. 88 % svarer til aktiviteter, som endnu ikke var gennemført (eller i nogle tilfælde varer, som ikke var modtaget) ved årets afslutning. Desuden en bemærkning om at 5 % af bevillingerne (3 000 000 EUR) bortfaldt

                  Menneskelige ressourcer

                              —

                              Påmindelse til agenturet om, at det bør tage sig af gennemførelsen af ansættelsesproceduren

                              —

                              Gennemsigtighedsproblemer: i 14 ansættelsesprocedurer var udvælgelseskomiteens uafhængighed ikke sikret som følge af, at direktøren selv var formand for komiteen

                              —

                              Agenturet roses for at have besluttet, at direktøren ikke længere må deltage i udvælgelseskomiteers drøftelser

                              —

                              Opfordring til agenturet til at fastlægge nøje definerede procedurer, der kan sikre en smidig overdragelse af funktioner

                  Det er vigtigt, at agenturet fortsat overvåger gennemførelsen af sit budget og sin ansættelsesplan

                  Intern revision

                  Revisionen af tre procedurer viste svagheder i dokumentationen, der sammenfattede udvælgelseskomitéernes arbejde (manglende begrundelser)

                              —

                              Opfordring til agenturets administrerende direktør til at orientere dechargemyndigheden om indholdet af agenturets revisionsplan.

                              —

                              Anmodning til agenturet om at oplyse dechargemyndigheden om de foranstaltninger, der træffes til forbedring af kontrolsystemet ved at styrke dets finansielle kredsløb, arbejdsgange, revisioner, handlingsplaner og risikovurderinger

                              —

                              Agenturet opfordres til effektivt at sikre, at:

                                          —

                                          alle komponenter med henblik på afgørelser foreligger

                                          —

                                          alle nødvendige oplysninger på alle niveauer inden for organisationen defineres og håndteres korrekt

                                          —

                                          arbejdsprogrammet viser alle de ressourcer, der er tilgængelige via budgettet

                                          —

                                          dokumentationen af de finansielle procedurer og tjeklister er færdiggjort og opdateret